OMANIKUJÄRELEVALVE LEPING 

Abja-Paluoja								     kuupäev digitaalallkirjas

Mulgi Vallavalitsus, registrikood 77000453, asukohaga Pärnu mnt 30, Abja-Paluoja, 69403 Viljandi maakond, mida esindab vallavanem Dmitri Orav, kes tegutseb Mulgi valla põhimääruse alusel (edaspidi Tellija), ühelt poolt
ja 
Ettevõte, registrikood nnnnnnnn, asukohaga aaa maakond, bbb, zzz, mida esindab juhatuse liige Ee Pp, kes tegutseb põhikirja alusel (edaspidi Omanikujärelevalve), teiselt poolt, 

keda nimetatakse edaspidi käesolevas Lepingus Pool või koos Pooled, sõlmisid käesoleva omanikujärelevalve lepingu (edaspidi Leping) alljärgnevas:

1.	LEPINGU OBJEKT
1.1.	Omanikujärelevalve kohustub Tellija ülesandel vastavalt käesolevas Lepingus sätestatud tingimustele osutama omanikujärelevalve teenust, esindades tellija huve ehituse peatöövõtjate, alltöövõtjate ja ehitusmaterjalide hankijate ees kõigis ehitustehnilistes küsimustes (edaspidi Teenus):
1.1.1.	Riigihankes 294896 “Kivi tn projekteerimine ja ehitamine”;
1.1.2.	Riigihankes 294926 „Mulgi valla teede ja tänavate pindamine 2025“.
1.2.	Omanikujärelevalve lepingujärgse tegevuse ning vastutuse aluseks on:
1.2.1.	ettevõtte poolt dd.07.2025 esitatud hinnapakkumine;
1.2.2.	Tellija poolt üle antavad riigihangete „Kivi tn projekteerimine ja ehitamine“ ja riigihanke „Mulgi valla teede ja tänavate pindamine 2025“ alusdokumendid;
1.2.3.	ehitustööde töövõtjatega sõlmitud töövõtulepingud koos selle juurde kuuluvate lisade ja täiendavate kokkulepetega;
1.2.4.	ehitusseadustik;
1.2.5.	majandus- ja taristuministri 02.07.2015 määrus nr 80 „Omanikujärelevalve tegemise kord“;
1.2.6.	majandus- ja taristuministri 03.08.2015 määrus nr 101 „Tee ehitamise kvaliteedi nõuded“ jm töö valdkonda reguleerivad, Eesti Vabariigi ja Mulgi valla haldusterritooriumil kehtivad õigusaktid;
1.2.7.	muud Omanikujärelevalve ülesannete täitmiseks vajalikud dokumendid, millistega tutvumise võimaluse kohustub Tellija tagama.
1.3.	Oma lepingujärgsete kohustuste täitmisel peab Omanikujärelevalve, esindades alati ja ainult Tellija huve, olema erapooletu, juhinduma Eesti Vabariigis kehtivatest õigusaktidest.

2.	TELLIJA ÕIGUSED JA KOHUSTUSED
2.1.	Tellijal on õigus:
2.1.1.	nõuda Omanikujärelevalvelt igakülgset informatsiooni Teenuse osutamise käigu kohta;
2.1.2.	kontrollida Teenuse osutamise käiku ja kvaliteeti igal ajal Lepingu täitmise tähtaja jooksul;
2.1.3.	nõuda Teenuse osutajalt Lepingus sätestatud tähtaegadest, kvaliteedinõuetest ja Teenuse maksumusest kinni pidamist.
2.2.	Tellija kohustub:
2.2.1.	andma Omanikujärelevalvele üle ehitustööde töövõtjatega sõlmitud töövõtulepingud koos nende juurde kuuluvate lisade, muudatuste ja täiendavate kokkulepetega;
2.2.2.	tasuma käesoleva lepingu järgi osutatud Teenuste eest Lepingu punktis 4 kokkulepitud tähtaegadel ja ulatuses.

3.	OMANIKUJÄRELEVALVE ÕIGUSED JA KOHUSTUSED
3.1.	Omanikujärelevalvel on õigus:
3.1.1.	saada Teenuse osutamise eest Tasu vastavalt Lepingus sätestatud tingimustele ja korras.
3.2.	Omanikujärelevalve kohustub:
3.2.1.	osutama Lepingu punktis 1 nimetatud Teenust vastavalt Lepingus sätestatud tingimustele;
3.2.2.	teavitama Tellijat viivitamatult ehitamisel ilmnenud mittevastavusest projektdokumentatsioonile;
3.2.3.	teavitama Tellijat ehitamisel kasutatavate ehitusmaterjalide mittevastavusest nõuetele või projektdokumentatsioonile;
3.2.4.	kontrollima ehitamise ajal ehitamise nõuetele vastavust;
3.2.5.	kontrollima ehitustööde töövõtjate poolt esitatud materjali mahu vastust;
3.2.6.	nõupidamiste ja koosolekute kohta koostama omanikujärelevalve nõupidamise või koosoleku protokolli, mille allkirjastavad Poolte volitatud esindajad.

4.	TASUSTAMINE JA ARVELDUSTE KORD
4.1.	Teenuse eest tasustamine toimub vastavalt Ettevõtte poolt dd.07.2025 esitatud hinnapakkumisele.
4.2.	Käesoleva Lepingu alusel osutatud Teenuste eest tasub Tellija Omanikujärelevalvele      ¤¤¤¤,00 eurot, millele lisandub käibemaks 24% summas ¤¤¤¤,00 eurot, maksumus koos käibemaksuga kokku on ¤¤¤¤,00 eurot (edaspidi Lepingu tasu).
4.3.	Lepingu tasu makstakse Omanikujärelevalve esitatud e-arve (masinloetav arve) alusel 10 kalendripäeva jooksul arvates Tellija poolt e-arve saamisest.

5.	POOLTE VASTUTUS
5.1.	Lepinguga enesele võetud kohustuste täitmata jätmise eest või mittenõuetekohase täitmise eest vastutavad Pooled Lepinguga ja õigusaktidega ettenähtud korras ja ulatuses.
5.2.	Omanikujärelevalve kannab varalist vastutust oma tegevuse või tegevusetuse tulemusena Tellijale tekitatud otsesekahju eest, mida on võimalik tõestada dokumentidega.
5.3.	Omanikujärelevalve on kohustatud hüvitama tema nõudel põhjendamatu ehitustööde seiskamise või tööde ümbertegemise tulemusena Tellijale tekitatud kahju käesoleva Lepingu maksumuse ulatuses.
5.4.	Omanikujärelevalve ei vastuta kolmandate isikute tegevusega tellijale põhjustatud kahju eest, välja arvatud juhul, kui Omanikujärelevalve on kahju tekkimises süüdi või kui Omanikujärelevalve ei ole käesolevat Lepingut täites erapooletu.
5.5.	Vältava iseloomuga, kuid kõrvaldatava lepingulise kohustuse rikkumise eest võib Tellija nõuda leppetrahvi 0,1% Lepingu tasust päevas, iga päeva eest, mille osas on tõestatud, et Omanikujärelevalve ei täitnud endale võetud kohustusi ning mittetäitmine ei olnud vabandatav. Ühe ja sama kohustuse vältava rikkumise eest määratav leppetrahv ei tohi olla siiski suurem kui 5% Lepingu tasust, kuid erinevate samaliigiliste rikkumiste puhul summeeritult üle 20% Lepingu tasust.
5.6.	Ühekordse ja pöördumatu iseloomuga Lepingu rikkumise puhul võib Tellija nõuda ühekordset leppetrahvi tasumist. Leppetrahvi suuruseks ei tohi olla rohkem kui 10% Lepingu tasust, kuid erinevate samaliigiliste rikkumiste puhul summeeritult mitte üle 20% Lepingu tasust.
5.7.	Juhul kui Tellija ei täida tähtaegselt tasu maksmise kohustust, on Omanikujärelevalvel õigus nõuda viivist 0,1% tasumisele kuuluvast summast iga maksmisega viivitatud päeva eest, esitades Tellijale asjakohase viiviste e-arve. 

6.	LEPINGU TÄHTAEG, JÕUSTUMINE, MUUTMINE JA ENNETÄHTAEGNE LÕPETAMTNE
6.1.	Leping jõustub allkirjastamisest ja lõpeb peale ehitustööde töövõtjate poolt tööde üleandmist ja Tellija poolt vastuvõtmist ning omanikujärelevalve poolt heakskiitmist. 
6.2.	Lepingut võib muuta üksnes Poolte kirjalikul kokkuleppel. Kirjaliku vormi mittejärgimisel on Lepingu muudatus tühine.
6.3.	Tellijal on õigus Leping igal ajal ühepoolselt korraliselt üles öelda, teatades sellest Omanikujärelevalvele kirjalikult vähemalt 30 (kolmkümmend) kalendripäeva ette.
6.4.	Tellijal on õigus Leping ühepoolselt erakorraliselt üles öelda, teatades sellest Omanikujärelevalvele 3 (kolm) kalendripäeva ette, õigusaktides sätestatud juhtudel ning samuti juhul, kui:
6.4.1.	Omanikujärelevalve osutab Teenust vastuolus Lepingu dokumentide, kehtivate õigusaktide ning ehituseeskirjade-, normatiivide või standarditega;
6.4.2.	Omanikujärelevalve ei kõrvalda mõistliku aja jooksul Teenuses esinevaid puudusi.
6.5.	Omanikujärelevalvel on õigus Leping ühepoolselt erakorraliselt üles öelda kui Tellija on arve tasumisega põhjendamatult viivituses enam kui 25 (kakskümmend viis) kalendripäeva ning ei tasu arvet ka nimetatud tähtaja möödumise järgselt Omanikujärelevalve poolt antud 10-kalendripäevase täiendava tähtaja jooksul.

7.	KONTAKTISIKUD
7.1.	Tellija poolt on volitatud isik teedespetsialist Rein Anton, kellel on volitus allkirjastada tehtud tööde akt ja Lepingu punktis 3.2.6 nimetatud protokoll. Tel +372 511 5422, e-post: rein.anton@mulgivald.ee. 
7.2.	Omanikujärelevalve poolt omanikujärelevalve amet + isik kellel on Omanikujärelevalve esindusõigus kõigis lepingulistes küsimustes. Tel +372 ???? ???? e-post: @@@@.

8.	LÕPPSÄTTED
8.1.	Käesolevas Lepingus reguleerimata küsimustes juhinduvad Pooled Eesti Vabariigis kehtivatest õigusaktidest.
8.2.	Pooltel ei ole õigust ilma teise Poole eelneva kirjaliku nõusolekuta anda oma Lepingust tulenevaid õiguseid ja kohustusi üle kolmandatele isikutele.
8.3.	Lahkhelid ehitustehnilistes küsimustes, milles pooled ei saavuta läbirääkimistel kokkulepet, lahendatakse mõlema poole nõusolekul kutsutud arbiitri (ehituseksperdi) vahendusel.
8.4.	Lepingust tulenevad vaidlused lahendatakse Poolte kokkuleppel. Kokkuleppe mittesaavutamisel lahendatakse vaidlus Tartu Maakohtu Viljandi kohtumajas vastavalt Eesti Vabariigis kehtivatele õigusaktidele.
8.5.	Leping on allkirjastatud digitaalselt.

9.	POOLTE KONTAKTANDMED
TELLIJA						OMANIKUJÄRELEVALVE
Mulgi Vallavalitsus					Ettevõte
Pärnu mnt 30						bbb
Abja-Paluoja 69403					aaa zzz
Tel: 435 4780						Tel: ???? ????
mulgi@mulgivald.ee 					@@@@  

(allkirjastatud digitaalselt)				(allkirjastatud digitaalselt)
Dmitri Orav	 					Ee Pp
vallavanem					 	juhatuse liige